Heikki Vilhelm Kasko (s. 6. helmikuuta 1954 Tornio) on suomalainen aktiiviuransa lopettanut koripalloilija. Rovaniemen NMKY:n kasvatti Kasko valittiin kaksi kertaa Vuoden koripalloilijaksi Hyvinkään Tahkossa ja Torpan Pojissa pelatessaan. Lisäksi hän edusti Suomen koripallomaajoukkuetta vuoden 1977 EM-kisoissa. Hän oli kyseisessä turnauksessa yksi joukkueen parhaista pistemiehistä tehtyään keskimäärin 14,6 pistettä ottelua kohden.